Viborger Samler, 1836-10-31
Udenlandske Efterretninger. Portugal. Angaaende den nylig opdagede Sammensværgelse i Lissabon meddele The Times følgende Details. Regjeringen havde erfaret, at det 5te Regiment Cagadores, der havde først proclameret Constitutionen af 1820 og nu var beordret til Algarve, havde besluttet om Aftenen den 6te d. M. atter at proclamere Don Pedros Chorte. Flere Personer have faaet Skyld for at have bestukket Soldaterne, og Regimentets ældste Major er foreløbigen arresteret i Militairhospitalet, hvorhen han var bragt efterat være styrtet med sin Hest, og skal efter sin Helbredelse strax stilles for en Krigsret. Strax slog Nationalgarden Allarm og samlede sig i sine Quarterer. Paa Civilgouverneurens Befaling deelte den sig i fire Brigader og besatte Stadens fire vigtigste Poster. Marinearsenalets Bataillon stillede sig ogsaa under Gevær. Linietropperne vare consignerede i deres Caserner. Nationalgarden forblev under Vaaben indtil Midnat, da den drog bort, saasom ingen Sammensvorne viste sig; dog efterlod den anseelige Piquets for mulige Tilfælde. Man troede, at Allarmen for en stor Deel hidrørte fra at det engelske Linieskib Talavera, der nylig var kommen fra Vigo, havde indtaget en usædvanlig Plads paa Tajo tæt ved Prage de Comercio, og den 6te satte 350 Marinesoldater i Land paa den anden Side af Tajo, hvor de holdt Vaabenøvelser, medens Kanonbaadene uophørligt fore frem og tilbage paa Floden. Om Eftermiddagen var det, at Ministrene begave sig til Dronningen og erklærede hende, at de ret vel vidste, hvad der foregik, men at de maatte anmode Hendes Majestæt om, hvis hun havde nogen Kundskab derom, da ei at billige en Plan, der vilde styrte Nationen i Anarchie og Blodsudgydelse og bringe Thronens Stabilitet i Fare. Dronningen lod meget forundret og bestyrtset og yttrede det Ønske at forebygalle mulige Uordener. Saa længe Regjeringen kan forlade sig paa sine Tropper, synes den Jntet at have at befrygte, da alle Revolutioner siden 1820 ere gaaede ud fra Militairet og Folket stedse har forholdt sig passivt. Den 7de indskibede det 5te Regiment Cagadores sig i Belem til Algarve. Uagtet det regnfulde og stormende Veir viste Prinds Fernando sig tvende Gange i dets Rækker og blev begge Gange modtagen med et enthusiastisk: "Længe leve Constitutionen af 1820 Tilligemed dette Regiment er ogsaa det 4de Cavallerieregiment afgaaet til Algarve. Hvorledes Dronningen er findet, viser sig af den Omstændighed, at hun har vægret sig ved, at give de Personer, der have udmærket sig ved den sidste Revolution, Ordener og Befordringer. Protesten fra Pairerne og en lignende fra nogle Medlemmer af Cortes vare vel i Omløb i Lissabon, men dog ei kundgjorte i de offentlige Blade. – Foruden Talavera laae endnu tre engelske Linieskibe, en Fregat og en Corvette i det derværende Farvand og flere Krigskibe ventedes. Dronningen og Prindsen opholdt sig endnu stedse i Palladset Neressidades og besøgte ikke meere Theattet. Overhovedet var Lissabon som uddød; Kaffehusene lukkedes tidligere end forhen og sildigt om Aftenen lod intet Menneske sig see paa Gaden. Der taledes om Forsøg paa, at ophidse Nationalgarden og Tropperne til et nyt Tog mod Palladset, og Prindsen er flere Gange bleven truet. Ja der gik endog det Rygte, at Hertugen af Tercera og Marschal Saldanda vare blevne hæftede som Modstandere af det demokratiske Parti. J Algarbien skal Guerillachefen Remichido have udraabt Don Miguel til constitutionel Konge, og ogsaa fra Alemtejo indløbe sørgelige Efterretninger.